
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 898 

19 Ιουλίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Τροποποίηση της 15766/13-9-83 συστατικής πράξης 
Συνδέσμου Διάθεσης & Αποκομιδής Απορριμμά¬ 
των Δήμου Ελευθ/λης & τ.Κοινοτήτων περιοχής 
Ελευθ/λης. 1 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) Δήμου Λειβαθούς Ν. Κεφ/νίας. 2 

Σύσταση «Συνδέσμου Παραπαρνάσσιων Ορεινών Δή¬ 
μων (ΣΠΟΔ)». 3 

Υπερωριακή απασχόληση των υπαλλήλων της Νομαρ¬ 
χιακής Αυτοδιοίκησης Καστοριάς για το έτος 2000. 4 

Μεταβίβαση κατά κυριότητα κοινοχρήστων εκτάσεων 
στο Δήμο Ροδολίβους Ν. Σερρών. 5 

Σύσταση Τοπικής Υπηρεσίας Κέντρο Αλλοδαπών στην 
Πάτρα του Ν. Αχάίας. 6 


ΑΠΟΦΑΣΕΙ Σ 

Αριθ. 6692 (1) 

Τ ροποποίηση της 15766/13-9-83 συστατικής πράξης Συν¬ 
δέσμου Διάθεσης & Αποκομιδής Απορριμμάτων Δή¬ 
μου Ελευθ/λης &τ.Κοινοτήτων περιοχής Ελευθ/λης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Ι.-Την αριθμ. 15766/13-9-83 (ΦΕΚ 557/β'/23-9-83) συ¬ 
στατική πράξη του Συνδέσμου Διάθεσης Αποκομιδής 
Απορριμμάτων Δήμου Ελευθ/λης και κοινοτήτων περιο¬ 
χής Ελευθ/λης όπως τροποποιήθηκε με τις αριθμ. 
1053/27-2-92, 13096/21-7-92, 18107/12-10-92, 14759/3- 
10-95 και 3466/7-4-98 αποφάσεις μας. 

2. -Τις διατάξεις των άρθρων 206 και 210 του Π.Δ. 410/95 
(Δ.Κ.Κ.) 

3. -Τις διατάξεις του Ν. 2539/97 «Συγκρότηση Πρωτο¬ 


βάθμιας Τοπικής Αυτοδιοίκησης (ΦΕΚ 244/Α7 4-12- 
1997). 

4. -Τις διατάξεις του Ν. 2503/97, ( ΦΕΚ 107/30-5-97 
Τ.Α.), «Διοίκηση Οργάνωση Στελέχωση της Περιφέρειας 
ρύθμιση θεμάτων για την Τοπική Αυτ/ση και άλλες δια¬ 
τάξεις». 

5. -Τις διατάξεις του Ν. 2647/98 «Μεταβίβαση αρμοδιο¬ 
τήτων στις Περιφέρειες και την Αυτοδιοίκηση και άλλες 
διατάξεις». (ΦΕΚ 237/Α722-10-98). 

6. - Την αριθμ.3/2000 απόφαση του Διοικητικού Συμβου¬ 
λίου του Συνδέσμου Διάθεσης και Αποκομιδής Απορριμ¬ 
μάτων σε ότι αφορά την καταβολή της ετήσιας εισφοράς 
των μελών. 

7. - Την αριθμ. 73/2000 απόφαση του Δημοτικού Συμ¬ 
βουλίου Ελευθ/λης. 

8. - Την αριθμ. 70/2000 απόφαση του Δημοτικού Συμ¬ 
βουλίου Ελευθερών. 

9. - Την αριθμ.670/2-3-2000 απόφαση του Γεν.Γραμμα- 
τέα Περιφέρειας Α.Μ.Θ, αποφασίζουμε: 

Τροποποιούμε την παρ. (β) της αριθμ. 15766/13-9-83 
απόφασή μας όπως τροποποιήθηκε με τις αριθμ. 
1053/27-2-92, 13096/21-7-92, 18107/12-10-92, 14759/3- 
10-95 και 3466/97/7-4-98 μεταγενέστερες όμοιες ως 
εξής: 

«Η ετήσια εισφορά των μελών δηλ. του Δήμου 
Ελευθ/λης καθορίζεται σε 6.500.000 δρχ και του Δήμου 
Ελευθερών σε 7.500.000 δρχ.». 

Κατά τα λοιπά ισχύει η ανωτέρω απόφαση όπως τροπο¬ 
ποιήθηκε μεταγενέστερα. 

Η απόφαση αυτή δεν προκαλεί δαπάνη σε βάρος, του 
Κρατικού Προϋπολογισμού και βαρύνει αποκλειστικά 
τους Προϋπολογισμούς του Συνδέσμου και των Δήμων 
μελώντου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 4 Ιουλίου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3428 (2) 

Τροποποίηση του Οργανισμού Εσωτερικής Υπηρεσίας (Ο.Ε.Υ.) 

Δήμου Λειβαθούς Ν. Κεφ/νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 18 Ν. 2539/97 «Συγκρότη¬ 
ση της Α/θμιας Τοπ. Αυτ/σης», όπως αντικαταστάθηκε με 
τις διατάξεις του άρθρου 13παρ. 1 του Ν. 2672/98. 

2. Τις διατάξεις του άρθρου 12 του Ν. 1188/81, όπως 
αντικαταστάθηκε με την παρ. 5 άρθρου 8 του Ν. 2307/95. 

3. Την αριθμ. 3553/29.8.97 απόφαση Γενικού Γραμμα¬ 
τέα περιφέρειας περί «ανάθεσης άσκησης αρμοδιοτήτων 
και εξουσιοδότηση υπογραφής». 

4. Την αριθμ. 1033/24.2.99 απόφαση Γενικού Γραμμα¬ 
τέα Περιφέρειας Ιονίων Νησιών περί Έγκρισης Οργανι¬ 
σμού Εσωτερικής Υπηρεσίας Δήμου Λειβαθούς που δη- 
μοσιεύθηκε στο αριθμ. 250/99 ΦΕΚτ.Β'. 

5. Την αριθμ. 60/2.5.2000 απόφαση του Δημοτικού Συμ¬ 
βουλίου Δ. Λειβαθούς με την οποία τροποποιείται ο ορ¬ 
γανισμός Εσωτερικής Υπηρεσίας του και συγκεκριμένα 
το άρθρο 13. 

6. Την σύμφωνη γνωμοδότηση του Υπηρεσιακού Συμ¬ 
βουλίου άρθρου 8 Ν. 2307/95 του Νομού μας, όπως δια¬ 
τυπώθηκε στο αριθμ. 11/21.6.00 πρακτικό του. 

7. Το γεγονός ότι δεν αλλάζει ο αριθμός των προβλεπομέ- 
νων κατά την ψήσισή του Ο. Ε.Υ. τακτικών οργανικών θέσεων 
και συνεπώς δεν απαιτείται νέα πίστωση, αποφασίζουμε: 

Εγκρίνουμε την αριθμ. 60/2.5.2000 απόφαση του Δημο¬ 
τικού Συμβουλίου Δ. Λειβαθούς με την οποία τροποποιεί¬ 
ται ο οργανισμός Εσωτερικής Υπηρεσίας του Δήμου Λει- 
βαθούς και συγκεκριμένα στο άρθρο 13 ως κατωτέρω: 

Η προβλεπομένη τακτική οργανική θέση κατηγορίας 
ΠΕ, κλάδου ΠΕ5 Ηλεκτρολόγου - Μηχανικού καταργείται 
και συστήνεται νέα τακτική οργανική θέση κατηγορίας 
ΠΕ, κλάδου ΠΕ6 Τοπογράφου Μηχανικού. 

Κατά τα λοιπά ισχύει η αιρθμ. 1033/24.2.99 απόφαση 
Γενικού Γραμματέα Περιφέρειας Ιονίων Νησιών (ΦΕΚ 
250/99 τ.Β'). 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Λει- 
βαθούςέτους 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 26 Ιουνίου 2000 

Με εντολή Γενικού Γραμματέα Περιφέρειας 
Ο Διευθυντής 
Θ. ΚΟΥΚΟΥΛΕΤΣΟΣ 

Αριθ. 5781 (3) 

Σύσταση «Συνδέσμου Παραπαρνάσσιων Ορεινών Δήμων 
(ΣΠΟΔ)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις των άρθρων 206-208 του ΔΚΚ (ΠΔ 
410/95) 


2) Την 36/2000 απόφαση του Δημοτικού Συμβουλίου 
Αράχωβας, την 26/2000 Α.Δ.Σ. Δελφών Ν. Φωκίδας, την 
27/2000 Α.Δ.Σ. Τιθορέας Ν. Φθιώτιδας, την 20/2000 Α.Δ.Σ. 
Γραβιάς Ν. Φωκίδας, την 14/2000 Α.Δ.Σ. του Δήμου Παρ¬ 
νασσού Ν. Φωκίδας, την 22/2000 Α.Δ.Σ. Αμφίκλειας Ν. 
Φθιώτιδας, την 21/2000 Α.Δ.Σ. Δαύλειας και 15/2000 
Α.Δ.Σ. Διστόμου του Νομού Βοιωτίας που αφορούν τη σύ¬ 
σταση του συνδέσμου. 

3) Τις διατάξεις του Ν. 2503/97 περί ρύθμισης θεμάτων 
για την Τοπ. Αυτ/ση , και άλλες διατάξεις διοίκηση Οργά¬ 
νωσης στελέχωσης της Περιφέρειας. 

4) Το γεγονός ότι με την παρούσα Απόφαση ορίζεται ως 
έδρατου Συνδέσμου ο Δήμος Αράχωβας που ανήκει στην 
διοικητική αρμοδιότητα της Δ/νσης Τ.Α. κ' Διοίκησης Ν. 
Βοιωτίας. 

5) Την ανάγκη συνεργασίας των δήμων που ανήκουν 
στην χωρική περιφέρεια του ορεινού όγκου του Παρνασ¬ 
σού, για την συνολική ισόρροπη ανάπτυξή τους, αποφα¬ 
σίζουμε: 

1) Συστήνουμε σύνδεσμο με την επωνυμία « Σύνδεσμος 
Παραπαρνασσίων Ορεινών Δήμων (ΣΠΟΔ) αποτελούμε- 
νο από τους Δήμους Αράχωβας, Δαύλειας. Διστόμου του 
Νομού Βοιωτίας, Γραβιάς, Δελφών, Παρνασσού του Νο¬ 
μού Φωκίδας και Αμφίκλειας, Τιθορέας του Νομού Φθιώ¬ 
τιδας. 

2) Οι σκοποί του Συνδέσμου θα είναι: 

Α) Η ισόρροπη ανάπτυξη του ορεινού όγκου του Παρ¬ 
νασσού, η προστασία και αποκατάσταση του Περιβάλλο¬ 
ντος, η διατήρηση και αξιοποίηση οικολογικών και πολιτι¬ 
σμικών αποθεμάτων, η στήριξη της οικονομικής και κοι¬ 
νωνικής συνοχής στο σύνολο του ορεινού όγκου του 
Παρνασσού, η εξασφάλιση ισάξιων όρων διαβίωσης και 
ευκαιριών παραγωγικής απασχόλησης πολιτών, η ανα¬ 
βάθμιση της ποιότητας ζωής των πολιτών και η βελτίωση 
των υποδομών, η συντήρηση, αποκατάσταση και ολοκλη¬ 
ρωμένη διαχείριση των δασών. 

Β) Διαχωρική συνεργασία η οποία αποτελείτο μέσο για 
την υπέρβαση των εμποδίων που θέτει η ορεινότητα. Η 
συνεργασία έχει σαν στόχο τη διεύρυνση χωροεδαφικών 
ενοτήτων, δηλαδή προσεγγίσεις περισσότερο «χωρικές» 
και ολοκληρωμένες και όχιτομεακές. 

Γ) Η εκπόνηση πάσης φύσεως μελετών και η ανάπτυξη 
ερευνητικής δραστηριότητας, που αφορούν την ευρύτε¬ 
ρη περιοχή του Παρνασσού, ο κοινός προγραμματισμός 
και η εκτέλεση έργων διαδημοτικού χαρακτήρα με παράλ¬ 
ληλη αξιοποίηση όλων των χρηματοδοτικών δυνατοτήτων 
σε εθνικό, κοινοτικό και διεθνές επίπεδο, η συμβολή στην 
οικονομική ανάπτυξη της περιοχής καθώς και η εκπόνηση 
και επεξεργασία προγραμμάτων προστασίας περιβάλλο¬ 
ντος στον αέρα, το έδαφος, το υπέδαφος, τα νερά. 

Δ) Η συμβολή στον εκσυγχρονισμό για την ανταποδοτι- 
κότερη λειτουργία των συμβαλλομένων ΟΤΑ στην οργά¬ 
νωση, διαχείριση και ανάπτυξη του Παρνασσού. 

Ε) Ο σχεδιασμός, η οργάνωση, ο έλεγχος και η διαχεί¬ 
ριση παραγωγικών δραστηριοτήτων και λειτουργιών του 
Παρνασσού. 

Στ) Η δημιουργία της αναγκαίας υποδομής για τη δρα¬ 
στική μείωση των περιβαλλοντικών επιβαρύνσεων του 
Παρνασσού και ειδικότερα για τον έλεγχο της οικιστικής 
ανάπτυξης. 

Ζ) Ο χαρακτηρισμός, η δέσμευση και ο προγραμματι¬ 
σμός απαλλοτριώσεων, χώρων του Δημοσίου και ιδιωτι¬ 
κού τομέα για την κάλυψη κοινόχρηστων και κοινωφελών 
αναγκών. 

Η) Η δημιουργία και διαχείριση οργανωμένων χώρων 
πρασίνου, αναψυχής, πολιτισμού και αθλητισμού καθώς 
και η αξιοποίηση κάθε άλλου χώρου για τους παραπάνω 
σκοπούς. 

Θ) Η ανάπτυξη και η οργάνωση των πολιτιστικών δρα¬ 
στηριοτήτων εντός του χώρου του ορεινού όγκου του 
Παρνασσού, για τους κατοίκους στο χώρο, με: 

• Την συνεργασία δημόσιων, ιδιωτικών και όλων εν γέ- 
νει των νομικών και φυσικών προσώπων. 

• Τη δημιουργία πολιτιστικών και αθλητικών εστιών. 

• Την ανάδειξη και προστασία τοπίων, ιστορικών μνη¬ 
μείων και γενικότερα του πολιτισμικού - περιβαλλοντικού 
πλούτου του χώρου. 

• Την δημιουργία εκπαιδευτικών θεσμών για τον επαγ¬ 
γελματικό προσανατολισμό του ενδογενή ανθρώπινου 
δυναμικού, για την ολοκληρωμένη διαχείριση και ανάπτυ¬ 
ξη των φυσικών πόρων αλλά και τη διατομεακή προσέγγι¬ 
ση των θεμάτων, έτσι ώστε να αποφευχθεί η καταστροφή 
του παραγωγικού δυναμικού, να ανατραπεί η εποχικότη- 
τα της τουριστικής δραστηριότητας, να ενθαρρυνθεί η 
προσέλκυση τουριστών με ειδικά ενδιαφέροντα, να δια¬ 
χυθεί η τουριστική κίνηση και να αναπτυχθεί η επιχειρη¬ 
ματική δραστηριότητα σε όλουςτουςτομείς (πρωτογενή, 
δευτερογενή, τριτογενή). 

• Τη δημιουργία και τη συντήρηση κοινωνικής υποδο¬ 
μής με την εκπόνηση προγραμμάτων οικιστικής ανάπλα¬ 
σης και οργανωμένης δόμησης. 

I) Η ανάληψη πρωτοβουλιών γιατηνπροώθηση ολοκλη¬ 
ρωμένου τοπικού προγράμματος ανάπτυξης του Παρ¬ 
νασσού και αναπτυξιακών προγραμματικών συμβάσεων 
με δημόσιους,Ιδιωτικούς και μαζικούς φορείς. 

Ια) Η ανάληψη πρωτοβουλιών για την ίδρυση διαδημο¬ 
τικών αμιγών και μικτών επιχειρήσεων στην περιοχή, με 
αντικείμενο δραστηριότητας την ανάπτυξη του Παρνασ¬ 
σού. 

Ιβ) Η προμήθεια και διαχείριση συγκοινωνιακών μέσων 
για την εξυπηρέτηση των κατοίκων και των επισκεπτών 
της περιοχής του Παρνασσού και ιδιαίτερα των επισκε¬ 
πτών των Χιονοδρομικών Κέντρων. 

Ιγ) Η ανάληψη πρωτοβουλιών για ποιοτικό περιβαλλο¬ 
ντικά ελεγχόμενο εκσυγχρονισμό της υπάρχουσας βιοτε¬ 
χνίας και η χωροθετική συγκέντρωση αυτής. 

Κ) Η ενημέρωση και η επιμόρφωση των κατοίκων με 
στόχο την διεύρυνση της συμμετοχής τους στην ανάπτυ¬ 
ξη του Παρνασσού. 

3) Ως έδρα του Συνδέσμου Παραπαρνάσσιων Ορεινών 
Δήμων ορίζεται ο Δήμος Αράχωβας που θα υποστηρίζει 
και γραμματειακά τον Σύνδεσμο. Η υποχρέωση αυτή θα 
ισχύει και για οποιονδήποτε άλλο Δήμο αναλάβει την 
έδρα του Συνδέσμου. 

4) Τα έσοδα του Συνδέσμου θα προέρχονται: 

Α) Από τις ετήσιες εισφορές των μελών του Συνδέσμου 
που ορίζονται στο ποσό των 0,5 % επί των τακτικών εσό¬ 
δων. 

Β) Από προσόδους φόρων, τελών και δικαιωμάτων που 
επιβάλλονται υπέρ του Συνδέσμου. 


Γ) Από δωρεές, επιχορηγήσεις και εισφορές από το Δη¬ 
μόσιο και άλλα φυσικά πρόσωπα ή νομικά πρόσωπα και 
οργανισμούς. 

Δ) Από Κοινοτικούς πόρους. 

Ε) Από έκτακτες εισφορές που αποφασίζονται από τα 
Δημοτικά Συμβούλια των Δήμων. 

5) Η χρονική διάρκεια του Συνδέσμου Παραπαρνάσ- 
σιων Ορεινών Δήμων ορίζεται στα (50) πενήντα έτη. 

6) Από τις διατάξεις της απόφασης αυτής προκαλείται 
δαπάνη σε βάρος των προϋπολογισμών των Δήμων για το 
νέο νομικό πρόσωπο του Συνδέσμου, ανερχόμενη για κά¬ 
θε οικονομικό έτος σε 0,5%τωντακτικώνεσόδωντων ΟΤΑ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Λιβαδειά, 1 Ιουνίου 2000 

Ο Γ ενικός Γ ραμματέας Περιφέρειας 
ΒΑΣΙΛΕΙΟΣ ΕΞΑΡΧΟΣ 

Αριθ. 1129 (4) 

Υπερωριακή απασχόληση των υπαλλήλωντης Νομαρχιακής 
Αυτοδιοίκησης Καστοριάς για το έτος 2000. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1 -.Τις διατάξεις των παρ.1 & 2 του άρθρου 18 του Ν. 
2470/1197, όπως ανπκαταστάθηκαν με τις διατάξεις του 
άρθρου 15του Ν.2592/1996, 

2.- Τις διατάξεις της παρ.7του άρθρου 25 του Ν. 2738/ 
1999, 

3- Την ανάγκη υπερωριακής απασχόλησης κατά τις ερ¬ 
γάσιμες ημέρες των υπαλλήλων της Νομαρχιακής Αυτο¬ 
διοίκησης Καστοριάς, που υπηρετούν στη Δ/νση Διοίκη¬ 
σης & Προσωπικού, στη Δ/νση Οικονομικών, στη Δ/νση 
Γεωργίας, στη Δ/νση Εγγείων Βελτιώσεων, στη Δ/νση 
Κτηνιατρικής, στη Διοίκηση Αγροφυλακής, στο Τμήμα Το- 
πογραφικής, στο Τμήμα Εμπορίου, στο Τμήμα Κ.Τ.Ε.Ο. 
και στο Τμήμα Βιομηχανίας, 

4- .Τις εγγεγραμμένες πιστώσεις στο προϋπολογισμό 
της Νομαρχιακής Αυτοδιοίκησης Καστοριάς,οικονομικού 
έτους 2000, αποφασίζουμε: 

Εγκρίνουμε την υπερωριακή εργασία των υπαλλήλων 
της Νομαρχιακής Αυτοδιοίκησης Καστοριάς,κατά Υπη¬ 
ρεσία,και για το χρονικό διάστημα 01/04/2000 έως 
30/09/2000,ως εξής: 

Αριθμός Αριθμός Σύνολο 

α/α Υπηρεσία Υπηρετού- Προτεινό- Ωρών 

ντων μενών 
Υπαλλήλων Υπαλλήλων 


1. Δ/νση Διοίκησης-Προσωπικού 

18 

15 

4500 

2. Δ/νση Οικονομικών 

9 

6 

1500 

3. Δ/νση Γεωργίας 

29 

23 

5250 

4. Δ/νση Εγγείων Βελτιώσεων 

13 

10 

2500 

5. Δ/νση Κτηνιατρικής 

14 

11 

3200 

6. Διοίκηση Αγροφυλακής 

14 

2 

600 

7. Τμήμα Τοπογραφικής 

6 

4 

880 

8. Τμήμα Εμπορίου 

4 

3 

600 

9. Τμήμα Κ.Τ.Ε.Ο. 

5 

4 

1000 

10. Τμήμα Βιομηχανίας 

3 

2 

600 

Η υπερωριακή εργασία θα πραγματοποιηθεί κατά τις 
απογευματινές ώρες, κάθε εργάσιμη ημέρα, από ώρα 
15:00 ως ώρα 20:00. 

Η καθιέρωση της υπερωριακής απογευματινής εργα¬ 
σίας των υπαλλήλων των παραπάνω αναφερόμενων υπη¬ 
ρεσιών, κρίνεται απαραίτητη για τους εξής λόγους: 

I -. Για τις πρόσθετες εργασίες που απαιτούνται για την 
προπαρασκευή και διενέργεια των Βουλευτικών Εκλογών 
της 9ης Απριλίου 2000,(Δ/νση Δ/σης & Προσωπικού). 

2- , Για την άμεση και γρηγορότερη τακτοποίηση της 
εκλογικής αναθεώρησης του έτους 2000, (Δ/νση Δ/σης & 
Προσωπικού). 

3- . Γ ια την συγκέντρωση και επεξεργασία στοιχείων και 
πληροφοριών για το Κέντρο Πληροφόρησης του Πολί¬ 
τη. (Δ/νση Δ/σης & Προσωπικού). 

4- , Γ ια την εξοικείωση των υπαλλήλων στο μηχανογρα¬ 
φικό σύστημα τήρησης του προϋπολογισμού, την εισα¬ 
γωγή στο πρόγραμμα διαχείρησης των απαιτούμενων 
στοιχείων του εκτελούμενου προϋπολογισμού, και την 
αμεσότερη τακτοποίηση των δαπανών της Νομ/κής Αυ- 
τοδ/σης.(Δ/νση Οικονομικών). 

5- . Γιατην αντιμετώπιση των αυξημένων αναγκών κάλυ¬ 
ψης των προγραμμάτων της εξισωτικής αποζημίωσης, 
των σχεδίων βελτίωσης, των βιολογικών καλλιεργειών, 
του ολοκληρωμένου συστήματος ελέγχου και διαφόρων 
άλλων προγραμμάτων του Υπουργείου Γεωργίας, (Δ/νση 
Γεωργίας). 

6- .Γιατην παρακολούθηση της κατασκευής των αρδευ¬ 
τικών έργων στο Νομό, (Δ/νση Εγγείων Βελτιώσεων). 

7- .Για την σωστή διασφάλιση της προστασίας της υγεί¬ 
ας του ζωικού κεφαλαίου, της Δημόσιας Υγείας, τον εμπε¬ 
ριστατωμένο έλεγχο της ζωικής παραγωγής/την αντιμε¬ 
τώπιση εκτάκτων σοβαρών περιστατικών ασθενειών και 
παθήσεων των ζώων, την εφαρμογή κτηνιατρικών προ¬ 
γραμμάτων και τον υγειονομικό έλεγχο καταστημάτων 
που λειτουργούν μόνο τις απογευματινές ώρες, (Δ/νση 
Κτηνιατρικής). 

8- .Για την αντιμετώπιση των προβλημάτων αστυνόμευ¬ 
σης των καλλιεργειών, καύσης των καλαμιών, ζημιών στις 
καλλιέργειες από τα ζώα, κ.λπ., εξ αιτίας του μικρού αριθ¬ 
μού των υπηρετούντων Αγροφυλάκων, (Διοίκησης Αγρο¬ 
φυλακής). 

9- .Γ ιατην κάλυψη των αναγκών που προκύπτουν από το 
ευρισκόμενο σε εξέλιξη στάδιο των αναδασμών, σύνταξη 
νέων τοπογραφικών διαγραμμάτων, υλοποίηση του ολο¬ 
κληρωμένου συστήματος ελέγχου,(Τμήμα Τοπογραφι- 
κής). 

ΙΟ-.Για τις αυξημένες ανάγκες ελέγχου και εποπτεί- 
ας,σε καθημερινή βάση,της αγοράς,την έρευνα και τον 
έλεγχο της αγοράς κατά τις απογευματινές ώρες,την πα¬ 
ρακολούθηση διαχείρισης Ανωνύμων Εταιρειών,και την 
διενέργεια δειγματοληψιών και τεχνικών ελέγχων για την 
διαπίστωση των διατάξεων που ισχύουν για την προστα¬ 
σία του καταναλωτή, (Τμήμα Εμπορίου). 

II -.Για την κάλυψη των αναγκών του τεχνικού ελέγχου 
των οχημάτων, που προκύπτει από την μεγάλη αύξηση 
των κυκλοφορούντων οχημάτων στο Νομό, και η διάθεση 
των σχετικών δελτίων. 

12-, Γ ιατην σύνταξη μελετών όλων των μηχανολογικών 
και ηλεκτρολογικών έργων της Νομ/κής Αυτοδ/σης,για 


την έρευνα της δυνατότητας εφαρμογής νέων τεχνολο¬ 
γιών,ο προγραμματισμός εκμετάλλευσης του τοπικού 
πλούτου, κ.λπ., (Τμήμα Βιομηχανίας). 

Οι πιστώσεις για την κάλυψη της δαπάνης της υπερω- 
ριακής απασχόλησης θα καλυφθούν από τον Φορέα 052, 
(ΚΑΕ 0511),για όλες τις παραπάνω υπηρεσίες,εκτός από 
την Δ/νση Γεωργίας,την Δ/νση Εγγείων Βελτιώσεων και 
την Δ/νση Κτηνιατρικής. Οι δαπάνες τωντριών αυτών υπη¬ 
ρεσιών θα καλυφθούν από πιστώσεις που έχουν διατεθεί 
για τον σκοπό αυτό από το Υπουργείο Γεωργίας, και είναι 
εγγεγραμμένες στο προϋπολογισμό της Νομαρχιακής 
Αυτοδιοίκησης Καστοριάς,οικονομικού έτους 2000. 

Η παρούσα να δημοσιευθεί στην Εφημερίδα της Κυ- 
βερνήσεως. 

Καστοριά, 22 Μαρτίου 2000 

Ο Νομάρχης 
ΓΙΩΡΓΟΣ ΚΑΠΑΧΤΣΗΣ 

Αριθ. 2546 (5) 

Μεταβίβαση κατά κυριότητα κοινοχρήστων εκτάσεων στο 
Δήμο Ροδολίβους Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις των άρθρων 1 & 5 του Ν. 3200/55 «περί 
διοικητικής αποκεντρώσεως» όπως συμπληρώθηκαν με 
τις διατάξεις των άρθρων 1 & 4 του ΝΔ. 532/70 «περί συ- 
μπληρώσεως των διατάξεων περί διοικητικής αποκε¬ 
ντρώσεως». 

2. Το ΒΔ. 709/70 «περί καθορισμού των διατηρούμενων 
υπέρ του Υπουργού και των Περιφερειακών αρχών δια- 
νομαρχιακού επιπέδου αρμοδιοτήτων επί θεμάτων του 
Υπουργείου Γ εωργίας», όπως αυτό τροποποιήθηκε με το 
Π.Δ. 94/93. 

3. Το ΒΔ. 347/71 «περί των παρά ταις Περιφερειακές 
Υπηρεσίαις του Υπουργείου Εθνικής Οικονομίας επί θε¬ 
μάτων Γεωργίας Συμβουλίων». 

4. Τις διατάξεις του Ν. 2218/94 «ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις ( Φ.Ε.Κ. /Α.90/94 ) όπως τροποποιήθηκαν και συ¬ 
μπληρώθηκαν στη συνέχεια. 

5. Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών ( Φ.Ε.Κ./Β./367/4-5- 
1995). 

6. Τις διατάξεις του άρθρου 10 παράγρ. 8 του Ν. 
2503/97 (Φ.Ε.Κ. / Α./107/97) «περί μεταβίβασης αρμοδιο¬ 
τήτων επί πράξεων προβλεπομένων από την εν γένει 
Αγροτική Νομοθεσία στα όργανα της Νομαρχιακής Αυτο¬ 
διοίκησης». 

7. Την υπ’ αριθ. 3398/22.7.97 απόφασή μας με την οποία 
παρέχεται στον προϊστάμενο του Τμήματος Εποικισμού - 
Αναδασμού, η εξουσία υπογραφής σε ορισμένα από τα 
αντικείμενά μας. 

8. Τα κτηματολογικά στοιχεία της συμπληρωματικής 
Οριστικής διανομής έτους 1983, του αγροκτήματος Δο- 
μήρου, στα οποία τα αριθ. 1638, 1639 και 1641 τεμάχια 
εκτάσεως αντίστοιχα 3.360, 1.934.070 και 1.173 τ.μ. φέ¬ 
ρονται ως χέρσα κοινόχρηστα. 

Τα άνω τεμάχια προήλθαν: τα δύο πρώτα, από το αριθμ. 
478 και το τρίτο από το αριθ. 1354, τεμάχια χέρσα κοινά 
της αρχικής Οριστικής Διανομής έτους 1956 του ιδίου 
αγροκτήματος, εκτάσεως αντίστοιχα 2.126.430 και 
18.173 τ.μ. τμήματα των οποίων 440.000 του πρώτου και 
17.000 τ.μ. του δεύτερου ανελήφθησαν σύμφωνα με την 
αριθ. Ε/2353/1973 απόφαση του Υπουργού Γεωργίας, 
προς αποκατάσταση ακτημόνωντου ομώνυμου συνοικι¬ 
σμού, έκτων οποίωντελικώς η Επιτροπή Οριστικών Δια¬ 
νομών, κατά την προαναφερόμενη συμπληρωματική δια¬ 
νομή που ακολούθησε, διέθεσε από το πρώτο 189.000 και 
από το δεύτερο 17.000 τ.μ. 

9. Την σχετική έρευνα που κάναμε στα στοιχεία του φακέ¬ 
λου αγροκτήματος Δομήρου, απ’ όπου διαπιστώσαμε ότι 
μετά και την άνω συμπληρωματική διανομή, η κυριότητα 
των προαναφερομένων 478 και 1354 τεμαχίων, παραμένει 
υπέρ της Κοινότητας Δομήρου με όλη την αρχική έκταση 
και δεν επήλθε μέχρι και σήμερα η επιβαλλόμενη ανάκληση 
των διατιθεμένων εκτάσεων 189.000 και 17.000τ.μ. απάτην 
αριθ. 10529/67 απόφασή μας «περί μεταβιβάσεως κυριότη¬ 
τας κοινοχρήστων εκτάσεων στην Κοινότητα Δομήρου». 

Έπειτα από τα παραπάνω επιβάλλεται η εξ’ ολοκλήρου 
ανάκληση των 478 και 1354 τεμαχίων από την άνω από¬ 
φασή μας και η μεταβίβαση στο Δήμο Ροδολίβους των 
αριθ. 1638, 1639 και 1641 νέων τεμαχίων εκτάσεως αντί¬ 
στοιχα 3360, 1.934.070 και 1.173 τ.μ. και όπως αυτάπρο- 
έκυψαν και εμφαίνονται στο απόσπασμα του κτηματολο- 
γικού πίνακα της συμπληρωματικής οριστικής διανομής 
έτους 1983 του αγροκτήματος Δομήρου. 

10. Τις διατάξεις του άρθρου 164 του Αγροτικού Κώδι¬ 
κα,αποφασίζουμε: 

Α. Ανακαλούμε μερικώς την υπ’ αριθ. 10529/67 απόφα¬ 
σή μας και εξαιρούμε της μεταβιβάσεως της κυριότητας 
εις την Κοινότητα Δομήρου, των αριθμ. 478 και 1354 τε¬ 
μαχίων εκτάσεως αντίστοιχα2.126.430 και 18.173τ.μ. του 
αγροκτήματος Δομήρου και για στο σκεπτικό της παρού- 
σης αναφερομένης λόγους. 

Β. Μεταβιβάζουμε εις τον Δήμο Ροδολίβους κατά πλή¬ 
ρη νομή και κυριότητα, άνευ καταβολής τιμήματος ή άλ¬ 
λης τινάς αποζημιώσεως, τα αριθ. 1638,1639 και 1641 τε¬ 
μάχια χέρσα κοινά, εκτάσεως αντίστοιχα 3.360,1.934.070 
και 1.173 τ.μ. της συμπληρωματικής Οριστικής Διανομής 
έτους 1983 του αγροκτήματος Δομήρου. 

Η απόφασή μας αυτή επέχει θέση οριστικού τίτλου κυ¬ 
ριότητας και μεταγράφεται ατελώς στα οικεία βιβλία με¬ 
ταγραφών του υποθηκοφυλακείου Ροδολίβους με την 
φροντίδα του Δημάρχου, μετά τη δημοσίευσή της, στην 
Εφημερίδα της Κυβερνήσεως. 

Από της μεταγραφής της απόφασης η κυριότητα και η 
νομή των εκτάσεων μεταβιβάζεται στον προαναφερόμε- 
νο Δήμο χωρίς καμμία άλλη διατύπωση. 

Από τις διατάξεις αυτές δεν προκαλείται δαπάνη σε βά¬ 
ρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Σέρρες, 23 Ιουνίου 2000 
Με εντολή Νομάρχη 
Ο Προϊστάμενος του Τμήματος 
Εποικισμού - Αναδασμού 
ΔΗΜ. ΜΠΙΡΤΖΟΣ 


Αριθ. Β118119 (6) 

Σύσταση Τοπικής Υπηρεσίας Κέντρο Αλλοδαπών στην Πά¬ 
τρα του Ν. Αχάΐας. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΕΩΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69, «ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» ΦΕΚ 112/Τ.Α714-6-69). 

2. Τις διατάξεις των άρθρων 14, 16, 40, 41, και 42 του 
Β.Δ. 405/71, «Περί Οργανώσεως, συγκροτήσεως και λει¬ 
τουργίας των Υπηρεσιών του Οργανισμού Απασχολήσε¬ 
ως Εργατικού Δυναμικού» (ΦΕΚ 123/Τ.Α721-6-71). 

3. Την εισήγηση της Υπηρεσίας, αποφασίζουμε: 

1. Συνιστούμε νέα Υπηρεσία του Οργανισμού, με τον 
τίτλο, «ΟΑΕΔ - Τοπική Υπηρεσία - Κέντρο Αλλοδαπών Πά¬ 
τρας». 

2. Η παραπάνω Τοπική Υπηρεσία διαρθρώνεται ως 
εξής: 

α) Γραφείο Απασχόλησης. 

β) Γ ραφείο Υποστήριξης 

3. Η με την παραπάνω διάρθρωση Υπηρεσία θα ασκεί 
μόνον τις αρμοδιότητες που αφορούν στην καταγραφή 
και χορήγηση της κάρτας παραμονής στους αλλοδα¬ 
πούς. 

4. Στηντοπική δικαιοδοσία της Τ.Υ.-Κέντρο Αλλοδαπών 
Πάτρας υπάγονται οι περιοχές δικαιοδοσίας της Τ.Υ. - 
Γ ραφείο Εργασίας Πατρών, μόνο ως προς τις αρμοδιότη¬ 
τες της παραγράφου 3, οι οποίες αποσπώνται από την πα¬ 
ραπάνω Υπηρεσία από την ημερομηνία έναρξης λειτουρ¬ 
γίας της νέας Υπηρεσίας. 

5. Η συνιστώμενη Υπηρεσία θα εδρεύει στην Πάτρα και 
θα υπάγεται διοικητικά στην Περ/κή Δ/νση Πελοποννή- 
σου. 

6. Η ημερομηνία έναρξης λειτουργίας της θα ορισθεί με 
νεώτερη απόφασή μας. 

7. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου του Ο.Α.Ε.Δ, η οποία αναλύεται ως εξής: 

α) 1.500.000 δρχ για εφάπαξ δαπάνες εξοπλισμού που 
βαρύνουν τους Κ.Α.Ε. 0834,9742,9743 και 9747 του προ¬ 
ϋπολογισμού. 

Οι εγγεγραμμένες πιστώσεις στον προϋπολογισμό οι¬ 
κονομικής χρήσης του 2000 στους παραπάνω Κ.Α.Ε. 
ανέρχονται στο ποσό των 503.150.000 δρχ. 

β) 3.000.000 δρχ περίπου για πάγιες λειτουργικές δα¬ 
πάνες για το τρέχον οικονομικό έτος και 7.500.000 για κα¬ 
θένα από τα επόμενα οικονομικά έτη, που βαρύνουντους 
Κ.Α.Ε. 0813, 0831,0832, 0841,0842, 0845, 1261, 1264 και 
1611 του προϋπολογισμού. Οι εγγεγραμμένες πιστώσεις 
στους παραπάνω Κ.Α.Ε. ανέρχονται στο ποσό των 
2.379.000.000 δραχμών. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 6 Ιουλίου 2000 

Ο ΔΙΟΙΚΗΤΗΣ 
Κ. ΕΥΣΤΡΑΤΟΓΛΟΥ 








12226 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 
Θ-ΓΠ 3Ν: ννθθΓη35ΐ6Γ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































